Kiemelkedni bármely fizikai készségben,
akár piruettezni,
hangszeren játszani,
vagy eldobni egy baseball-labdát,
gyakorlást igényel.
A gyakorlás egy adott tevékenység ismétlése azért, hogy fejlődjünk,
ami segít abban, hogy jobban, gyorsabban és magabiztosabban teljesíthessünk.
Szóval mit tesz a gyakorlás az agyunkban, hogy jobbá váljunk abban, amit csinálunk?
Agyunkban kétfajta idegszövet található:
a szürkeállomány
és a fehérállomány.
A szürkeállomány információkat dolgoz fel az agyban,
jeleket és érzékszervi ingereket továbbítva az idegsejteknek,
míg a fehérállomány többnyire zsírszövetekből és idegrostokból áll.
Ahhoz, hogy a testünket mozgatni tudjuk,
az információnak el kell jutnia az agy szürkeállományából,
a gerincvelőn keresztül,
idegrostok láncolatán át, amelyeket axonoknak hívunk,
az izmainkba.
Tehát hogyan hat a gyakorlás és ismétlés agyunk belső működésére?
A fehérállományban lévő axonokat
egy zsíros anyag borítja, aminek a neve myelin.
És ez a myelinborítás vagy -hüvely az, ami a gyakorlás által látszólag változik.
A mielyn hasonló az elektromos vezetékek szigeteléséhez.
Megakadályozza az energiavesztést az agy által használt elektromos jelekből,
mivel hatékonyabban továbbítja őket a neurális útvonalakon.
Néhány egereken végzett friss kutatás arra utal, hogy a fizikai mozgás ismétlése
növeli a myelinhüvely rétegeit, amelyek az axonokat szigetelik.
És minél több a réteg, annál jobb a szigetelés az axonláncok körül,
amely egyfajta információs szupersztrádát kialakítva
összekapcsolja az agyat az izmokkal.
Míg sok sportoló és előadóművész
izmaik memóriájának tulajdonítja sikerét,
az izmoknak maguknak valójában nincs is memóriájuk.
Sokkal inkább az idegpályák myelinációja az,
ami a sportolók és művészek versenyelőnyét adja
gyorsabb és hatékonyabb idegpályák által.
Rengeteg elmélet próbálja meghatározni
órákban, napokban vagy években a gyakorlás mértékét,
mely egy készség mesterfokon történő elsajátításához szükséges.
Bár még nem sikerült a varázsszámot megtalálnunk,
de azt tudjuk, hogy a kiválóság nem csak a gyakorlás óraszámától függ.
Ugyanúgy fontos a gyakorlás minősége és hatékonysága.
A hatékony gyakorlás következetes,
erőteljesen fókuszált,
és annak a tartalmát vagy hiányát célozza,
ami jelenlegi képességeink határán található.
Ha tehát a hatékony gyakorlás a kulcs,
hogyan tudjuk a legtöbbet kihozni a gyakorlásra szánt időnkből?
Próbáljuk ki a következő tanácsokat!
Koncentráljunk az adott feladatra!
Csökkentsük a zavaró tényezőket: kapcsoljuk ki a számítógépet, tévét,
állítsuk a telefonunkat repülőgép-üzemmódra!
Az egyik kutatásban 260 diákot figyeltek meg tanulás közben.
A diákok átlagosan
mindössze hat percet tudtak egyszerre az adott feladatra fókuszálni.
Laptopok, okostelefonok és legfőképpen a Facebook
vonta el leginkább a figyelmüket.
Kezdjünk lassan vagy lassítva!
A koordinációt az ismétlés fejleszti attól függetlenül, hogy jól csináljuk-e.
Ha fokozatosan növeljük a minőségi ismétlések sebességét,
nagyobb eséllyel csináljuk majd őket helyesen.
Gyakori ismétlések, tervezett szünetekkel, bevett gyakorlatnak számítanak
a kiemelkedő előadóknál.
Kutatások kimutatták, hogy sok kimagasló sportoló, zenész és táncos
heti 50-60 órát tölt el sportága vagy művészete gyakorlásával.
Sokan osztják fel a hatékony gyakorlásra szánt időt
napi több, megszabott idejű alkalomra.
És végül: gyakoroljunk az elménkben élethű részletességgel!
Bár meglepő, de sok kutatás állítja,
hogy amint a fizikai mozgást létrehoztuk,
azt meg tudjuk erősíteni csupán azáltal, hogy elképzeljük.
Az egyik kutatásban 144 kosárlabdázót két csoportra osztottak.
Az "A" csoport fizikailag gyakorolta az egykezes szabaddobást,
míg a "B" csoport csak mentálisan gyakorolt.
Amikor összehasonlították őket a kéthetes kísérlet után,
a középhaladó és a tapasztalt játékosok mindkét csoportban
ugyanolyan mértékben fejlődtek.
Ahogy a tudósok egyre közelebb jutnak agyunk titkainak felfedezéséhez,
egyre jobban fogjuk érteni a hatékony gyakorlás mikéntjét.
Addig is, a hatékony gyakorlás az, amivel a legtöbbet tehetjük
személyes határaink tágításáért,
jobb eredmények eléréséért,
és a bennünk rejlő potenciál maximalizálásáért.